hu hu hu hu hu hu hu hu hu hu hu hu hu hu hu hu hu cs hu hu hu de hu hu cs hu hu hu sv hu hu hu hbs_lat hu hu hu hu hu hu hu hu hu hu hu hu da hu hu hu en hu it hu hu fr hu hu hu hu hu hu hu en en en de en en de cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu fr hu fr hu hu hu hu hu hu hu hu fr hu hu hu fr hu fr hu hu hu hu hu hu hu hu en hu hu en ja hbs_lat sv cs pt fr cs en de cs hu fr lt hbs_lat fr lt en sv en hu en lt en fr en ca fr cs de es lt fr fr lt sl de lt pl en lt hu sv cs is fr ja hu fr cs hu fr en cs en hu hu fr ja fr fr cs hu fr cs pl fr cs et fr lt fi zh en pl fr lt hbs_lat fr en fi cs fr cs fi lt hbs_lat lt en lt hu lt lv lt hu en la en hbs_lat hu en hu hu cs hu en it hu ru hu hu hu hu hu en cs de hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en an ar arz az ku ru sv bg bn hbs_lat uk ca mzn hbs_lat vi da de fr el eo es et eu fa fi fr lt he hi hbs_lat hy id is it ja ka kk ko ku lt lv en be mr it nl nb ta pa pl pt ro ru en en sk hbs_lat sv th tr oc fy vi zh zh hu hu hu hu hu hu hu hu hu hu
PFK CSZKA Moszkva – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. február 15.
Ugrás a navigációhoz Ugrás a kereséshez
Ez a szócikk szaklektorálásra, tartalmi javításokra szorul. A felmerült kifogásokat a szócikk vitalapja (extrém esetben a szócikk szövegében elhelyezett, kikommentelt szövegrészek) részletezi. Ha nincs indoklás a vitalapon (vagy szerkesztési módban a szövegközben), bátran távolítsd el a sablont!
A Wikimédia Commons tartalmaz PFK CSZKA Moszkva témájú médiaállományokat.
A PFK CSZKA Moszkva (oroszul: ПpoфeccиoHaлbHый ФyTбoлbHый Kлyб ЦCKA MockBa) a CSZKA Moszkva sportegyesület professzionális labdarúgócsapata. 2005-ben UEFA-kupa-győztes csapat lett, miután a lisszaboni döntőben 3:1-re legyőzte a Sporting CP csapatát. A 2006-os szezon orosz bajnokságának győztese több orosz és brazil válogatottal rendelkezik.
1911–1923: Sí Sport Kedvelőinek társasága. oroszul: Obscsesztvo Ljubityelej Lizsnogo Szporta (OLLSZ) - OбщecTBo любиTeлeй лыжHoro cпopTa.
1923–1928: Általános iskolakötelezettség kísérleti-bemutató pályája. oroszul: Opitno-pokazatyelnaja Ploscsadka Vszeobucsa (OPPV) - OпыTHo-пokaзaTeлbHaя плoщaдka Bceoбyчa.
1928–1951: Vörös Hadsereg Központi Házának Klubja. oroszul: Szportyivnij Klub Centralnogo Doma Krasznoj Armii (CDKA) - CпopTиBHый kлyб ЦeHTpaлbHoro дoMa KpacHoй apMии.
1951–1957: Szovjet Hadsereg Központi Házának Klubja. oroszul: Szportyivnij Klub Centralnogo Doma Szovjetszkoj Armii (CDSZA) - CпopTиBHый kлyб ЦeHTpaлbHoro дoMa CoBeTckoй apMии.
1957–1960: Védelmi Minisztérium Központi Sport Klubja. oroszul: Centralnij Szportyivnij Klub Minyisztyersztva Oboroni (CSZK MO) - ЦeHTpaлbHый cпopTиBHый kлyб MиHиcTepcTBa oбopoHы.
1960 óta: Hadsereg Központi Sport Klubja. oroszul: Centralnij Szportyivnij Klub Armii (CSZKA) - ЦeHTpaлbHый cпopTиBHый kлyб apMии.
A CSZKA története 1911-ben kezdődött, amikor a Sí Sport kedvelők Társasága megalapította a futball szekcióját. E bázison rögtön három csapat alakult, melyek még ugyanabban az évben részt vettek a Moszkvai "B" ligában. A CSZKA elődje első hivatalos mérkőzését 1911. augusztus 14-én játszotta a "Vega" ellen. A meccs 6-2-es győzelemmel zárult. 1917-ben a csapat elhódította a Kazányi ligában az első helyet (e ligában azok a csapatok vettek részt, melyek a kazányi vasútvonal mentén helyezkedtek el) és feljutott a Moszkvai liga A osztályába, ahol 1922-ig szerepelt. 1921-ben a bajnoki döntőben 6-0-s vereséget szenvedtek a KFSZ csapatától, majd 1922-ben a tavaszi idényt megnyerték, ősszel pedig a második helyen végeztek.
A bolsevik forradalom és a polgárháború lezárulta után az új rendszer minden korábbi sportklubot és egyesületet feloszlatott és a saját igényeinek megfelelően szervezte újjá. A síkedvelők feloszlatása után a labdarúgó szakosztály a Vörös Hadsereg fennhatósága alá sorolták be. A cél egyértelműen a besorozottak fizikai és egészségi állapotának javítása és felkészítése egy esetleges háborúra. A klubot a korban szokásos, magyarul eléggé furán hangzó névre keresztelték.
A korábbi liga helyett létrehoztak egy új bajnokságot az újonnan megalkotott nyolc csapatnak, melyet továbbra is Moszkvai A osztálynak neveztek. Később 14 csapatosra bővül a bajnokság. 1926-ban hódították el először a bajnoki címet a „katonák” (armejci).
1928-ban ismét a politika miatt változott a klub neve. Ekkor adták át ugyanis a Vörös Hadsereg 10 éves fennállásának évfordulójára a „Vörös Hadsereg Központi Házát”, melynek azonnal alárendelték a fura elnevezésű klubot. Akkoriban 6 klub versengett a bajnokságban.
Ebben az időszakban játszotta a CDKA az első „nemzetközi” meccseit Bakuban és Kijevben. 1935-ben újra a CDKA lett a moszkvai bajnok.
1936-ban rendeztek először orosz labdarúgó bajnokságot. A nyolc csapatos ligában először negyedik, majd az utolsó helyen végeztek a "katonák". Így a következő szezon a B osztályban kellett tölteniük. Ám időközben az A osztályt kiegészítették néhány B osztályos csapattal, így a CDKA azonnal visszakerült az első osztályba. Ennek ellenére újra az utolsó helyen végeztek. 1937-ben azonban a hadseregbe való behívásoknak köszönhetően már az ezüstérmet is sikerült megszerezni.
1941. június 22-én a csapat éppen Kijevbe utazott a Gyinamo Kijev vendégeként, ám a mérkőzést nem tudták lejátszani a német katonai támadás miatt. A háború alatt Moszkvában városi bajnokságot rendeztek. 1943-ban a CDKA lett az aranyérmes, 1944-ben pedig a szovjet kupadöntőben a Zenyit ellen szenvedtek 2-1-es vereséget.
A háború után kezdődött a belügy és a hadsereg csapatai, azaz a Gyinamo Moszkva és a CDKA között az ötvenes évek nagy rivalizálása. E korszak kiemelkedő CDKA játékosa Vszevolod Bobrov, aki öt év alatt 79 mérkőzésen 82-szer volt eredményes, valamint Grigorij Fedotov ezredes, aki 1938-1949 között 155 meccsen 124 gólt lőtt a CDKA színeiben.
A CDKA volt a korszak első számú csapata, 1946 és 1951 között öt alkalommal sikerült az első helyen végezni a Dinamo előtt. Ez a klub arany korszaka, hiszen később mindössze két alkalommal tud bajnokságot nyerni a katonacsapat. 1951-ben újra kényszerű névváltoztatás következett: a Vörös Hadsereget átkeresztelték Szovjet Hadseregre, így a klub neve ennek megfelelően változott. A névváltás ezúttal nem hozott szerencsét a klubnak. A szovjet válogatott felvételt nyerve a nemzetközi szövetségekbe, először indulhatott világversenyen. A helsinki olimpiai játékokon gyakorlatilag a CDSZA csapata állt ki, mint szovjet válogatott. Azonban Sztálin fő ellenségétől, Tito Jugoszláviájától elszenvedett vereség a klub felszámolásához vezetett.
A következő két szezonban a CDSZA nem játszhatott a szovjet bajnokságban. Játékosai szétszéledtek elsősorban az akkor feltámadó rivális Szpartak Moszkva csapatához szerződve. 1953-ban Sztálin halála után Grigorij Pinaicsev tábornok vezetőedzővé való kinevezésével megkezdődött a csapat újjászervezése. A korszak jelentős játékosai közé tartozott Vlagyimir Nyikanorov, Borisz Razinszkij, Anatolij Basaskin, Vlagyimir Gyomin és Vaszilij Buzunov. Az első nagy sikert 1955. október 16-án a szovjet kupadöntőn érte el a csapat. A Lev Jasinnal felálló Dinamót Vlagyimir Agapov vezérletével legyőzték a "katonák". A telt ház előtt zajló mérkőzésen Jasint kiállította a bíró. A CDSZA 1955-ben és 1956-ban is bronzérmet szerzett a bajnokságban.
1957 februárjában a hadsereg belső reformjának következtében a klubnév újra változott. Ebben az évben a minisztérium alá rendelt csapat az ötödik helyen zárt és visszavonult a korszak legendás játékosa Basaskin is. Ő volt az utolsó az „ezredesek csapatából”, ahogy az ötvenes évek elején hívták őket.
Borisz Arkagyev váltotta a kispadon Pinaicsevet, aki Bobrov segítségével a dobogó harmadik helyre vezette a klubot 1958-ban. Egy sikertelenebb év után 1960-ban újra Pinaicsev irányította a csapatot. Ekkor került sor a klub máig utolsó átkeresztelésére is.
A bajnokság átszervezése után a rájátszásba jutásért játszott a CSZKA a Dinamó Kijevvel 1960. július 19-én a Luzsnyiki Stadionban. 1-1-es állásnál a Kijev büntetőt kapott, melyet Valerij Lobanovszkij értékesített, majd egy kiállítás után 150-200 szurkoló rontott be a pályára. A mérkőzés félbe szakadt, a CSZKA kiesett. Néhány renitens szurkolót kettőtől hat évig terjedő börtönbüntetéssel sújtotta a bíróság. A szezon végén Pinaicsevnek is távoznia kellett. Konsztantyin Beszkov került a klub élére, a keret szinte teljesen átalakult. A hatvanas évtized sikertelen éveiben általában a Dinamo Kijev uralta a szovjet bajnokságot. A hatvanas években két bronzérem (1964, 1965), illetve 1968-ban egy negyedik hely megszerzése jelentette a csúcsot a CSZKA számára.
Számos edzőváltás után, 1970 telén azonban megtörtént az, amire 19 éve vártak a szurkolók. A bajnoki döntőben Valentyin Nyikolajev edzővel legyőzték a Dinamo Moszkvát. A bajnoki döntő helyszínének Taskentet választották, ahol a két mérkőzést összesen 100 ezer néző látta. Ebben az évben a France Football a CSZKA csapatkapitányát, Albert Sesztyernyovot választotta az év futballistájának. Összességében tehát nem volt sikertelen az évtized, az igazi kudarcsorozat ezután kezdődött.
A következő évtized szintén nem tartozik a klub sikertörténetéhez. Annak ellenére, hogy a bajnoki cím megszerzése után a BEK sorozatban a nyolcaddöntőig jutottak és a szovjet válogatott magját is a "katonák" adták. 1972-ben azonban súlyos veszteség érte klubot. Sesztyernyov egy súlyos operáció után nem térhetett vissza a pályára. Ezt követően a bajnokcsapat számos tagja hagyta el a klubot. Enne következményeként 1973-ban csupán a 10. helyen zárt a CSZKA. A kispadon Nyikolajevet újra Agapov váltotta kevés sikerrel. Egy 13. helyezés után meglepő lépésre szánta el magát a vezetés: Anatolij Taraszovot, a híres jégkorongozót nevezték ki vezetőedzőnek. A hoki legenda sem tudta feltámasztani a futballistákat, továbbra is a 12. és a 13. helyen fejezték be a soros szezonokat.
1975-ben befejezte karrierjét a korszak két kiválósága Vlagyimir Fedotov és Vlagyimir Kaplicsnij. Vlagyimir Fedotov, Grigorij fia, a klub rekorderének számít a lejátszott meccsek tekintetében: 382 mérkőzésen 92 gólt szerzett. A visszavonulások ellenére 1976-ban ismét a CSZKA adta a bajnokság legjobbját. Vlagyimir Asztapovszkijt választották a szezon legjobb játékosának és kapusának. 1977-ben a gyenge 14. helyezés ellenére egy CSZKA játékos, Alekszandr Tarhanov bekerült a bajnokság legjobb 33 játékosa közé.
Az 1980-ban megszerzett 5. hely, illetve az utána következő két 6. hely már bizakodásra adott okot. Ekkor a klub korábbi legendája Sesztyernyov lett az edző, a csapat viszont a 12. helyen végzett. Számos edzőváltás után a klub 1984-ben, története során először kiesett az első osztályból.
Jurij Morozov vezetőedző a teljes keretet lecserélte. A fiatalokkal feltöltött csapat azonban nem tudta kiharcolni a feljutást. Erre még egy évet kellett várni. A feljutásért vívott döntőt Ungváron játszotta a CSZKA a grúz „Gurija” csapatával és 2-0 arányban győzött is.
A szurkolók öröme nem tarthatott sokáig, hiszen a következő szezonban ismét a másodosztályban találta magát klub. Ám ezúttal Szergej Saposnyikov edző vezetésével azonnal feljutott a csapat az első osztályba. 1990-ben már a második helyen tudott végezni a csapat a Dinamo Kijev mögött, majd egy évvel később, az utolsó szovjet bajnoki idényben megszerezte a CSZKA Moszkva a hetedik bajnoki aranyérmét! A játékosok ezúttal dupláztak: a bajnoki arany mellé begyűjtötték a szovjet kupát is.
A kilencvenes években a Szpartak Moszkva egyeduralkodó volt az újonnan megalakult orosz bajnokságban. A CSZKA Moszkva 1998-ban tudott először a dobogóra érni, ekkor a második helyet szerezte meg. Egy évvel később bronzérmes lett a gárda. 2002-ben újra ezüstérem, majd 2003-ban megszerzik az első orosz bajnoki aranyérmüket. Ettől kezdve minden évben a dobogón van a csapat. Az első siker után még kétszer (2005, 2006) végeznek az első helyen. Ezzel jelenleg a rendszerváltás utáni orosz futball második legeredményesebb csapata: 3 arany, 3 ezüst és 2 bronz.
A 2008-as idény gólkirálya is a CSZKA-ból került ki Vagner Love személyében.
A hazai sikerek mellett a CSZKA lett az első orosz csapat, mely az UEFA-kupa sorozatot meg tudta nyerni (2005). A CSZKA Moszkva sikere hozzájárult, hogy a nemzetközi figyelem az egész orosz labdarúgásra irányult. Ma már úgy tűnik, hogy a Bajnokok Ligája állandó résztvevője lesz a csapat. Egyelőre azonban a BL-ben nem sikerült komolyabb eredményt elérni.
A CSZKA Moszkva saját stadionja a Grigorij Fedotov Stadion volt, melyet 1961-ben adtak át a közönségnek. E létesítmény 10 ezer ember befogadására volt alkalmas. Az elavult és romos stadionban évek óta nem rendeztek már sporteseményt. Az utolsó mérkőzésre 2000. október 10-én került sor, amikor a CSZKA a "Lokomotív" HH csapatát 5-0 arányban legyőzte. Mára szinte teljesen lebontották a stadiont, körülötte új lakóparkok emelkednek.[1]
Ettől kezdve a CSZKA Moszkva 7 éven át a Dinamo Stadionban vendégeskedett, jelenleg a Luzsnyiki Stadionban játssza hazai meccseit. A stadion 84,745 fő befogadására alkalmas. 2007. május 19-én tették le az új VEB Aréna alapkövét a Hodinka mezőn, a korábbi stadion helyén. A tervek szerint egy 30 ezer férőhelyes modern, minden előírásnak megfelelő létesítmény épül.[2]
Az új létesítményt várhatóan ismét Grigorij Fedotov Stadionnak fogják hívni. A stadion érdekessége, hogy az egyik sarokban egy szálloda és irodaházként üzemelő toronyház fog kiemelkedni. A stadion alatt egy 1640 férőhelyes mélygarázs kap helyet. Természetesen a múzeum, az éttermek és az egyéb szórakoztató szolgáltatások is az új stadion részévé válnak majd. A tervek szerint 2009 elejére készült volna el a beruházás, de várhatóan csak 2010 vehetik igénybe a klub.[1]
Szovjet bajnok: 7 alkalommal (1946, 1947, 1948, 1950, 1951, 1970, 1991)
Szovjet kupagyőztes: 5 alkalommal (1945, 1948, 1951, 1955, 1991)
Orosz bajnok: 6 alkalommal (2003, 2005, 2006, 2013, 2014, 2016)
Orosz kupagyőztes: 7 alkalommal (2002, 2005, 2006, 2008, 2009, 2011, 2013)
Orosz szuperkupa-győztes: 6 alkalommal (2004, 2006, 2007, 2009, 2013, 2014)
Bajnokok Ligája (BL) - 1992-1993
Az utolsó szovjet bajnokság megnyerése után az éppen akkor induló BL-ben kapott lehetőséget a CSZKA Moszkva. A 32 között a feröeri Víkingur Gøta csapatával szemben 0-1, 4-2 arányban simán jutott tovább a moszkvai csapat. A következő körben meglepetésre a Barcelonát búcsúztatták a katonák, Moszkvában 1-1, majd a katalán fővárosban 2-3 arányú győzelemmel. Így a BL csoportkörben Brugge, a Glasgow Rangers és a Marseille csapatai következtek. A csapat 4 vereséggel és 2 döntetlennel esett ki, de egyáltalán nem vallott szégyent.
Kupagyőztesek Európa Kupája (KEK) - 1994-1995
A 32 között a Ferencvárossal találkozott az orosz csapat. A Dinamo Stadionban 2-1-re a hazaiak, míg az Üllői úton 2-1 arányban a Fradi nyert. Tizenegyesekkel a magyar csapat jutott tovább.
A CSZKA az UEFA-kupában indulhatott, az első körben az izlandi Akranes Football Club gárdája nem jelentett különösebb gondot (0-2, 4-1) összesítésben 6-1 arányban bizonyultak jobbnak a katonák. A második körben a holland Feyenoord következett. Moszkvában a vendégek győztek van Vonderen góljával (0-1), idegenben 1-1 lett az eredmény, ezzel az oroszok ismét hamar búcsúztak.
Hat év kihagyás után újra a legrangosabb kupasorozatban indulhatott a CSZKA Moszkva. A selejtezőben azonban nem várt akadályt jelentett a norvég Molde csapata. A hazai 2-0-s győzelem visszavágóján a norvégok 4-0 arányban diadalmaskodtak.
Újabb északi ellenfél következett. Ám a dán Viborg a moszkvai 0-0 után hazai pályán győzött (1-0), így ismét gyors búcsúra kényszerültek a moszkvaiak.
A következő évben az olasz Parma búcsúztatta az oroszokat (1-1, 2-3).
A 2. selejtező körben indulhatott a CSZKA, de ezúttal a makedón Vardar fogott ki rajta. Már Moszkvában 1-2 arányban győztek, hazai pályán elég volt számukra a döntetlen is (1-1).
Végre eljött a CSZKA ideje is! A BL-ben indulhatott az orosz csapat. A selejtező körben az azeri Neftchi Baku PFC csapatával (0-0, 2-0) szemben sima továbbjutás, majd a Glasgow Rangers ellen (2-1, 1-1) összesítésben 3-2 arányú győzelmével a csoportkörbe jutottak. A H csoportban a PSG, a Porto és a Chelsea várt a CSZKA-ra. A PSG-vel szemben két győzelem (2-0, 1-3), a Portóval egy vereség (0-1), egy döntetlen (0-0) és a Chelseatől két vereség (2-0, 0-1) a BL-ből a kiesést, de csoport harmadik helyezettjeként az UEFA-kupa szereplés lehetőségét jelentette az oroszok számára.
A legjobb 32 között kapcsolódtak be a küzdelmekbe. Rögtön a portugál Benfica csapatát kapták ellenfélnek és a vártnál simábban (2-1, 1-1) jutottak tovább. A 16 között a Partizan Beograd várta az oroszokat (1-1, 2-0). A negyeddöntőben a francia AJ Auxerret 4-0 arányban kiütötte az orosz csapat, így a visszavágón már belefért a 2-0-s vereség is. Jöhetett az elődöntő. A Parma gárdájával Olaszországban 0-0-t játszottak, majd Moszkvában sima 3-0-s győzelemmel jutottak a fináléba.
Az UEFA-kupa döntőt Lisszabonban a Sporting Lisszabon ellen játszották. A Jose Alvalade Stadionban parádés 3-1-es győzelmet aratott a CSZKA Moszkva. A gólokat Alekszej Berezuckij, Jurij Zsirkov és Vágner Love szerezte.
UEFA Szuperkupa döntő - 2005
A BL győztes Liverpool 3-1 arányban győzött a CSZKA Moszkva felett. Az oroszok gólját Calvalho szerezte.
A selejtező körben a dán FC Midtjylland csapatával találkozott az orosz gárda. Mindkét meccs 3-1 arányban ért véget, így 6-2-es összesítéssel a csoportkörbe jutott a CSZKA. A Marseille (1-2), a SC Heerenveen (0-0), a PFK Levszki Szófia (2-1) és a Gyinamo Moszkva (0-1) ellenében nem tudott továbbjutni a csapat.
A selejtezőben a MFK Ružomberok csapatát 5-0-s összesítéssel ejtette ki a CSZKA. A csoportkörben azonban komolyabb ellenfelek jutottak: FC Porto (0-0, 0-2), Hamburg (1-0, 2-3), Arsenal FC (1-0, 0-1). Ismét a 3. helyet sikerült megszerezni a csoportban, így az UEFA-kupában lehetett folytatni.
A 32 között azonban a Makkabi Haifa FC erős ellenfélnek bizonyult. A moszkvai 0-0 után Haifában 1-0-ra győzött az izraeli csapat.
Ezúttal már nem kellett selejtezőt játszani, egyből a BL csoportkörben találta magát a CSZKA. Ám a PSV Eindhoven (1-2, 0-1), a Fenerbahçe SK (2-2, 3-1) és az Internazionale (1-2, 2-4) mögött az utolsó helyet sikerült csak megszerezni.
A selejtezőben a szlovén NK Slaven Belupo volt az ellenfél (2-1, 1-0). A CSZKA jelenleg a H csoportban négy győzelemmel, 100%-os teljesítménnyel a csoport élén áll és már továbbjutott.
CSZKA Moszkva – RC Deportivo de La Coruña 3-0
Feyenoord – CSZKA Moszkva 1-3
CSZKA Moszkva - Lech Poznań 2-1
Nancy - CSZKA Moszkva 3-4
A jelenlegi állás: 1. CSZKA Moszkva 13, 2. Nancy 4, 3. Deportivo La Coruna 4, 4. Lech 4, 5. Feyenoord 0
2021. június 3-ai állapot szerint[3]
Igor Akinfejev ( )
Makszim Jelejev (Jenyiszej Krasznojarszk)
Adolfo Gaich (Benevento Calcio)
↑ a b http://fc-cska.ru/news/news.php?id=5621
↑ Archivált másolat. [2008. október 12-i dátummal az eredetiből archiválva]. (Hozzáférés: 2008. november 16.)
↑ ru:OcHoBHoй cocTaB (orosz nyelven). pfc-cska.com . PFC CSKA Moscow. (Hozzáférés: 2018. június 26.)
A CSZKA labdarúgó csapatának honlapja (oroszul és angolul
Sablon:Orosz labdarúgó-bajnokság (első osztály) csapatai
Az orosz Premjer-Liga csapatai a 2018–19-es szezonban
Ahmat Groznij ·  Anzsi Mahacskala ·  Arszenal Tula ·  CSZKA Moszkva ·  Gyinamo Moszkva ·  Krasznodar ·  Krilja Szovetov Szamara ·  Lokomotyiv Moszkva ·  Orenburg ·  Rosztov ·  Rubin Kazany ·  Szpartak Moszkva ·  Ufa ·  Ural Jekatyerinburg ·  Jenyiszej Krasznojarszk ·  Zenyit Szankt-Petyerburg
Labdarúgásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=PFK_CSZKA_Moszkva&oldid=24376541”
Az összes lektorálandó lap
Lektorálandó lapok megjelölési dátum nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 12., 11:21
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.